รายการเดินหน้าประเทศไทย : ยุติธรรมเพื่อประชาชน
นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ กระทรวงยุติธรรม กล่าวในรายการเดินหน้าประเทศไทย โดยเชิญชวนประชาชนที่ประสบปัญหา ไม่สามารถเข้าถึงกระบวนการยุติธรรม หรือไม่ได้รับความเป็นธรรมจากทั่วประเทศ ให้เข้าติดต่อกับคลินิกยุติธรรมที่กระทรวงยุติธรรมจัดตั้งขึ้น โดยคลินิกยุติธรรมจะมีอยู่ในทุกจังหวัดทั่วประเทศ เพื่อเป็นสถานที่รองรับพี่น้องประชาชนที่ประสบปัญหาเดือดร้อน ไม่ได้รับความเป็นธรรมหรือต้องการขอความช่วยเหลือทางกฎหมาย ซึ่งกรมคุ้มครองสิทธิเสรีภาพ จัดเจ้าหน้าที่ไว้บริการและให้คำปรึกษา โดยไม่คิดค่าใช้จ่าย


  




ส่วนกรณีที่ประชาชนไม่ได้รับความเป็นธรรมโดยถูกจับกุมในชั้นพนักงานสอบสวน ยังสามารถนำเงินจากกองทุนยุติธรรมที่รัฐบาล จัดตั้งให้เพื่อใช้ในการประกันตัวต่อสู้คดี ซึ่งทั้งหมดนี้จะตอบโจทย์ในการลดความเหลื่อมล้ำและสร้างความเป็นธรรมที่เสมอภาคเท่าเทียมกันให้กับประชาชนทุกคนในสังคม







นอกจากนี้ นางสาวปิติกาญจน์ ยังกล่าวอีกว่า กรมคุ้มครองสิทธิและเสรีภาพยังคงเดินหน้าสร้างการรับรู้ให้ประชาชนมีความรู้ในเรื่องของกฎหมายและสิทธิเสรีภาพ ให้ประชาชนทราบสิทธิเสรีภาพของตนเอง ไม่ละเมิดสิทธิของผู้อื่น ซึ่งจะช่วยให้พี่น้องประชาชนไม่ถูกเอารัดเอาเปรียบจากผู้ไม่หวังดีด้วยเพชรทัย เกิดโชติ